Алма Адамкиенe

Алма Адамкиене (моминско име: Нутаутаите; 10 февруари 1927 - 21 мај 2023) — литвански филолог и филантроп. Таа била сопруга на претседателот на Литванија, Валдас Адамкус, и била прва дама за време на неговите два мандати (1998-2003 и 2004-2009). Таа имала и американско државјанство.

 Ран живот 
Адамкиене била родена во Шијаулиаи на 10 февруари 1928 година. Нејзиниот татко, Стасис Нутаутас, бил бизнисмен; нејзината мајка, Она Соблите-Нутаутиена, му помагала на својот сопруг во различни комерцијални активности. Во 1944 година, кога советската армија се вратила во Литванија, Алма Нутаутаите побегнала со своето семејство на Запад. Алма завршила средно училиште во Германија, а подоцна студирала филологија на Универзитетот Ерланген во Нирнберг.

 Живот во САД 
Алма Нутаутаите емигрирала во САД во 1949 година. Прво работела како лаборант во фабрика за челик. Подоцна, таа зазела позиција во осигурителна компанија. Таа, исто така, организирала и учествувала во литвански емигрантски активности. Нутаутаите се омажила за Валдас Адамкус во 1951 година и го зела презимето на нејзиниот сопруг (во САД била позната како Алма Адамкус).

 Прва дама 
За време на претседателските избори одржани во Литванија во 1997 година, Валдас Адамкус водел претседателска кампања и победил. Откако Адамкус станал претседател, Адамкиена се вклучила во различни литвански социјални програми фокусирани на благосостојбата на децата."Behind the scenes. The nation's First Lady plays a vital role in her husband's career". Office of the President of Lithuania. Retrieved 13 April 2009. Таа отворила фондација, Фонд на Алма Адамкиене за добротворна дејност и поддршка, во 1999 година.

 Личен живот и смрт 
Адамкиене немала деца. Таа починала од мозочен удар во Вилнус, на 21 мај 2023 година, на 96-годишна возраст.

 Почести 
1998 година: 1 класа на Орденот на принц Јаслав Мудриот

2001 година: Големиот крст на Орденот на трите ѕвезди

2004 година: 1 класа на Орденот на Белата ѕвезда

2006 година: Големиот крст на Орденот на круната.

2007 година: Големиот крст на Орденот на принц Хенри

2009 година: Виш офицер на Орденот за заслуги на Република Полска

 Наводи 

 Надворешни врски 

 Алма Адамкиене за добротворни цели и фонд за поддршка   

|-

|-

Категорија:Починати во 2023 година
Категорија:Родени во 1927 година
Категорија:Први дами